Uitdrukking: ŉ Padda in die keel hêArgieffoto (Foto: Alexas_Fotos/Pixabay) Uitdrukking: ŉ Padda in die keel hê. Betekenis: Hees wees. Waar kom dit vandaan? So ŉ paar eeue gelede as iemand hees was, het die mense ŉ padda in sy keel gesit. In Engeland was daar ŉ ou geloof dat ŉ mens nie stilstaande water moet drink nie; ŉ mens sou die paddaeiers daarin insluk. Na verloop van tyd sou die eiers in jou maag uitbroei, en die maklikste ontsnaproete (hoewel nie die enigste nie) was boontoe, deur die keel. Dit was dan die oorsaak van jou heesheid. Om die infeksie gesond te maak, is daar in die Middeleeue werklik paddas in mense se kele gesit. Daar is geglo dat die fungusse in die keel daardeur vernietig sou word. Die kop van die lewendige padda is in die mond van die sieke geplaas, en as die padda asemhaal, sou hy dan die siekte uittrek. Bron: Spreekwoorde en ander segswyses